CELEX: 
Language: lv
Date: 2017-04-05 00:00:00
Title: KOMISIJAS ĪSTENOŠANAS REGULA (ES) …/.. ar kuru groza Komisijas Īstenošanas Regulu (ES) 2015/378, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 514/2014 attiecībā uz ikgadējās grāmatojumu noskaidrošanas procedūras un atbilstības noskaidrošanas procedūras īstenošanu

KOMISIJAS ĪSTENOŠANAS REGULA (ES) …/..
            
            
               (5.4.2017),
            
            
               ar kuru groza Komisijas Īstenošanas Regulu (ES) 2015/378, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 514/2014 attiecībā uz ikgadējās grāmatojumu noskaidrošanas procedūras un atbilstības noskaidrošanas procedūras īstenošanu
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai
                  1
               , un jo īpaši tās 47. panta 6. punktu,
            
            
               tā kā:
            
            
               (1)Pirmajā ikgadējā grāmatojumu noskaidrošanas kārtā, kas tika veikta saskaņā ar Komisijas Īstenošanas Regulas (ES) 2015/378
                  2
                1. pantu, tika izcelta nepieciešamība noskaidrot situāciju attiecībā uz tām ikgadējā priekšfinansējuma summām, kas nav pilnībā noskaidrotas, pamatojoties uz iesniegtajiem ikgadējiem grāmatojumiem. 
            
            
               (2)Nepieciešams noteikt kārtību atbilstības noskaidrošanas īstenošanai un jo īpašu noteikumus par kritērijiem, pēc kuriem nosakāms finanšu korekcijas līmenis, ko pēc minētās procedūras pabeigšanas Komisija var piemērot saskaņā ar Regulas (ES) Nr. 514/2014 47. pantu.
            
            
               (3)Lai nodrošinātu juridisko noteiktību un vienlīdzīgu attieksmi pret visām dalībvalstīm, ir būtiski izstrādāt skaidrus kritērijus, pēc kuriem nosaka nepilnības pārvaldības un kontroles sistēmu efektīvā darbībā, definēt šādu nepilnību galvenos veidus un izvirzīt kritērijus finanšu korekcijas līmeņa noteikšanai. 
            
            
               (4)Tāpēc būtu jāgroza Komisijas Īstenošanas Regula (ES) 2015/378.
            
            
               (5)Šajā regulā paredzētie pasākumi ir saskaņā ar Patvēruma, migrācijas un integrācijas fonda un Iekšējās drošības fonda komitejas atzinumu, 
            
            
               IR PIEŅĒMUSI ŠO REGULU.
            
            
               1. pants
            
            
               Komisijas Īstenošanas Regulu (ES) 2015/378 groza šādi: 
            
            
               (1)Regulas 1. pantu groza šādi:
            
            
               (a)panta 6. punktu aizstāj ar šādu:
            
            
               "6. Ja summa, ko Komisija akceptē lēmumā par ikgadējo grāmatojumu noskaidrošanu finanšu gadam N, ir mazāka nekā ikgadējā priekšfinansējuma summa finanšu gadam N, otro summu ieskaita pret pirmo. Jebkuru atlikušo priekšfinansējuma summu dzēš sekojošo noskaidrošanas kārtu laikā.
            
            
               (b)Pirmo daļu piemēro arī gadījumos, kad dalībvalsts iesniedz ikgadējos grāmatojumus, kuros ziņots par maksājumu nulles apmērā.";
            
         
         
            
               (c)panta 7. punktu svītro;
            
            
               (2)iekļauj šādus pantus:
            
            
               "3.a pants
            
            
               Kritēriji nepilnību noteikšanai pārvaldības un kontroles sistēmas efektīvā darbībā
            
            
               "1.
                     Komisija savu novērtējumu par pārvaldības un kontroles sistēmas efektīvu darbību balsta uz visu pieejamo revīziju rezultātiem, ko veikušas dalībvalstis, Komisijas dienesti un Revīzijas palāta, uz Eiropas Biroja krāpšanas apkarošanai veikto izmeklēšanu rezultātiem vai uz jebkuru citu informāciju par atbilstību izraudzīšanās kritērijiem, kas norādīti Komisijas Īstenošanas regulas (ES) Nr. 1042/2014* 2. panta 1. punktā.
            
            
               Komisijas novērtējums attiecas uz valsts programmas iekšējās kontroles apstākļus, atbildīgās iestādes veiktajiem pārvaldības un kontroles pasākumiem un revīzijas iestādes veiktajiem kontroles un revīzijas pasākumiem, un to balsta uz atbilstības pārbaudi pielikuma 1. tabulā iekļautajām galvenajām prasībām.
            
            
               2.
                     Atbilstību 1. punktā minētajām galvenajām prasībām saskaņā ar pielikuma 2. tabulā norādītajām kategorijām izmanto, lai novērtētu katras kompetentās iestādes efektīvu darbību un izdarītu vispārēju secinājumu par pārvaldības un kontroles sistēmu. Vispārējā secinājumā par pārvaldības un kontroles sistēmu ņem vērā jebkādus mīkstinošus vai pastiprinošus apstākļus.
            
            
               3.
                     Gadījumos, kad novērtēts, ka jebkura no pielikuma 1. tabulā iekļautajām galvenajām prasībām Nr. 2, 4, 5, 8, 11, 12 vai 14 vai divas vai vairāk no citām tabulā iekļautajām galvenajām prasībām ietilpst pielikuma 2. tabulā norādītajā 3. vai 4. kategorijā, tas uzskatāms par būtisku nepilnību pārvaldības un kontroles sistēmas efektīvā darbībā. 
            
            
               3.b pants
            
            
               Kritēriji finanšu korekciju piemērošanai un to līmeņa noteikšanai
            
            
               1.
                     Komisija piemēro finanšu korekcijas, kad tā konstatē vienu vai vairākus atsevišķus vai sistēmiskus pārkāpumus vai vienu vai vairākas nepilnības pārvaldības un kontroles sistēmas efektīvā darbībā ("sistēmas nepilnības"). 
            
            
               Šajā regulā "pārkāpums" nozīmē jebkādu Savienības vai valstu tiesību normu neievērošanu vai jebkādu valstu tiesību normu neievērošanu, ko rada saņēmēja vai saņēmēju rīcība vai nolaidība, kas kaitē vai varētu kaitēt Eiropas Savienības vispārējam budžetam, radot tam nepamatotus izdevumus.
            
            
               Finanšu korekcijas apmēru pēc iespējas nosaka katrā atsevišķā gadījumā, un tas precīzi atbilst izdevumu apmēram, kas nepamatoti veikti no Savienības vispārējā budžeta.
            
            
               Gadījumos, kad Komisija konstatē pārkāpumus valsts programmas vai tās daļas izdevumu reprezentatīvā paraugā, bet nav lietderīgi pārbaudīt pārējo izdevumu pareizību, korekciju var noteikt, ekstrapolējot parauga pārbaudes rezultātus attiecībā pret pārējo datu kopumu, no kura ņemts paraugs. 
            
            
               Gadījumos, kad Komisija konstatē sistēmiskus pārkāpumus vai sistēmas nepilnības, bet nav iespējams kvantitatīvi izteikt korekciju, pat piemērojot ekstrapolēšanu, izdevumiem, kas deklarēti attiecībā uz skarto sistēmas daļu, piemēro vienotas likmes finanšu korekciju saskaņā ar 2. un 3. punktā norādītajiem indikatīvajiem kritērijiem un likmēm. 
            
            
               Vienotas likmes korekcijas var piemērot arī atsevišķiem pārkāpumiem.
            
            
               2.
                     Vienotas likmes korekcijas līmeni nosaka, ņemot vērā turpmāk norādītos faktorus:
            
            
               (a)pārkāpuma vai sistēmas nepilnības smaguma pakāpe attiecībā uz sistēmu kopumā vai tās daļu vai attiecībā uz deklarēto izdevumu veidiem;
            
            
               (b)zaudējumu riska pakāpe, kam pārkāpuma vai sistēmas nepilnības rezultātā pakļauts Savienības budžets;
            
            
               (c)izdevumu neaizsargātība pret krāpšanu, ko izraisījis pārkāpums vai sistēmas nepilnība;
            
         
         
            
               (d)jebkādi mīkstinoši vai pastiprinoši apstākļi.
            
            
               3.
                     Korekcijas līmeni nosaka šādi:
            
            
               (a)ja pārkāpums vai pārkāpumi vai sistēmas nepilnība vai nepilnības ir tik būtiskas, biežas vai izplatītas, ka rada attiecīgās sistēmas pilnīgu atteici un apdraud visu attiecīgo izdevumu likumību un pareizību, piemērojamā korekcijas likme ir 100%; 
            
            
               (b)ja pārkāpums vai pārkāpumi vai sistēmas nepilnība vai nepilnības ir tik biežas un izplatītas, ka rada ļoti nopietnu sistēmas atteici, kas pakļauj riskam ļoti lielas attiecīgo izdevumu daļas likumību un pareizību, piemērojamā korekcijas likme ir 25 %;
            
            
               (c)ja pārkāpums vai pārkāpumi vai sistēmas nepilnība vai nepilnības pieļauti tāpēc, ka sistēma darbojas daļēji, slikti vai neregulāri, un pakļauj riskam lielas attiecīgo izdevumu daļas likumību un pareizību, piemērojamā korekcijas likme ir 10 %;
            
            
               (d)ja pārkāpums vai pārkāpumi vai sistēmas nepilnība vai nepilnības pieļauti tāpēc, ka sistēma darbojas nekonsekventi un pakļauj riskam nozīmīgas attiecīgo izdevumu daļas likumību un pareizību, piemērojamā korekcijas likme ir 5 %.
            
            
               Saskaņā ar proporcionalitātes principu likmi var samazināt līdz 2 %, ja pārkāpuma vai sistēmas nepilnības raksturs un smagums nav uzskatāmi par pietiekamiem, lai pamatotu 5 % korekcijas likmes piemērošanu.
            
            
               4. Ja finanšu korekcijas piemērošanas noteiktā finanšu gadā kompetentā iestāde nav veikusi piemērotus koriģējošos pasākumus un līdz ar to nākamajā finanšu gadā konstatēts tas pats pārkāpums vai pārkāpumi vai nepilnība vai nepilnības, korekcijas likmi, pamatojoties uz pārkāpuma vai pārkāpumu vai nepilnības vai nepilnību atkārtošanos, var paaugstināt līdz līmenim, kas nepārsniedz nākamo līmeni 3. punktā izklāstītajā likmju skalā. 
            
            
               *
                     Komisijas Deleģētā Regula (ES) Nr. 1042/2014 (2014. gada 25. jūlijs), ar ko papildina Regulu (ES) Nr. 514/2014 attiecībā uz atbildīgo iestāžu izraudzīšanu un pienākumiem pārvaldības un kontroles jomā un attiecībā uz revīzijas iestāžu statusu un pienākumiem (OV L 289, 3.10.2014., 3. lpp.)."
            
            
               (3)Regulai pievieno jaunu pielikumu, kas izklāstīts šīs regulas pielikumā. 
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            
            
               Briselē, 5.4.2017
            
            
               
                     Komisijas vārdā –
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  OV L 150, 20.5.2014., 112. lpp. 
               
               
                  
                     (2)
                  Komisijas Īstenošanas Regula (ES) 2015/378 (2015. gada 2. marts), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 514/2014 attiecībā uz ikgadējās grāmatojumu noskaidrošanas procedūras un atbilstības noskaidrošanas procedūras īstenošanu (OV L 64, 7.3.2015., 30. lpp.).
               
            
      
    ---documentbreak--- 
      
         
         
            
               PIELIKUMS
            
            
                “PIELIKUMS 
            
            
               Pārvaldības un kontroles sistēmām piemērotās pamatprasības un to klasifikācija saistībā ar to efektīvu darbību
            
            
               (kā minēts Regulas (ES) Nr. 2015/378 3.a pantā)
            
            
            
               1. tabula
            
            
               Pamatprasības
            
            
                     
                  
                  
                     
                        Pamatprasības pārvaldības un kontroles sistēmām
                     
                  
                  
                     
                  
                  
                     
                        Attiecīgās struktūras/iestādes
                     
                  
                  
                     
                  
                  
                     
                        Tvērums 
                     
                  
               
                     
                        1
                     
                  
                  
                     
                        Pienācīgs funkciju apraksts un nodalījums un pienācīgas ziņošanas un uzraudzības sistēmas, kurās atbildīgā iestāde uztic uzdevumu izpildi citai struktūrai 
                     
                  
                  
                     
                        Atbildīgā iestāde / deleģētā iestāde 
                     
                  
                  
                     
                        Iekšējā organizācija
                     
                  
               
                     
                        2
                     
                  
                  
                     
                        Atbilstīga projektu atlase 
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības 
                     
                  
               
                     
                        3
                     
                  
                  
                     
                        Pienācīga informācija saņēmējiem, iespējamajiem saņēmējiem un sabiedrībai
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Iekšējā informācija un saziņa 
                     
                  
               
                     
                        4
                     
                  
                  
                     
                        Pienācīga kontrole
                     
                  
                  
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības
                     
                  
               
                     
                        5
                     
                  
                  
                     
                        Efektīvas sistēmas, kas nodrošina, ka visi dokumenti attiecībā uz izdevumiem un kontroli tiek glabāti, nodrošinot pienācīgas revīzijas liecības
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības
                     
                  
               
                     
                        6
                     
                  
                  
                     
                        Uzticamas datorizētas sistēmas grāmatvedības uzskaitei, finanšu datu un datu par rādītājiem uzglabāšanai un pārsūtīšanai, uzraudzībai un ziņošanai
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības / iekšējā informācija un saziņa
                     
                  
               
                     
                        7
                     
                  
                  
                     
                        Procedūru efektīva īstenošana attiecībā uz pārkāpumu novēršanu, atklāšanu un novēršanu, tostarp samērīgi krāpšanas apkarošanas pasākumi
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības
                     
                  
               
                     
                        8
                     
                  
                  
                     
                        Atbilstīgas procedūras ikgadējo grāmatojumu, pārvaldības deklarācijas un gada kopsavilkuma par galīgajiem revīzijas ziņojumiem un veiktajām kontrolēm sagatavošanai
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības
                     
                  
               
                     
                        9
                     
                  
                  
                     
                        Atbilstīga un pilnīga atgūstamo, atgūto un atcelto summu uzskaite 
                     
                  
                  
                     
                        Atbildīgā iestāde / deleģētā iestāde
                     
                  
                  
                     
                        Kontroles darbības 
                     
                  
               
                     
                        10
                     
                  
                  
                     
                        Pienācīgs funkciju apraksts un nodalījums, funkcionālā neatkarība no atbildīgās iestādes un pienācīgas sistēmas, lai nodrošinātu, ka jebkurai citai struktūrai, kas veic revīziju, ir nepieciešamā funkcionālā neatkarība un ir ņemti vērā starptautiski atzīti revīzijas standarti
                     
                  
                  
                     
                        Revīzijas iestāde
                     
                  
                  
                     
                        Iekšējā organizācija
                     
                  
               
                     
                        11
                     
                  
                  
                     
                        Pienācīga sistēmas revīzija
                     
                  
                  
                     
                  
                  
                     
                        Revīzijas iestāde
                     
                  
                  
                     
                        Kontroles darbības
                     
                  
               
                     
                        12
                     
                  
                  
                     
                        Pienācīga izdevumu revīzija
                     
                  
                  
                     
                  
                  
                     
                        Revīzijas iestāde
                     
                  
                  
                     
                        Kontroles darbības
                     
                  
               
                     
                        13
                     
                  
                  
                     
                        Pienācīga pārskatu revīzija
                     
                  
                  
                     
                  
                  
                     
                        Revīzijas iestāde
                     
                  
                  
                     
                        Kontroles darbības
                     
                  
               
                     
                        14
                     
                  
                  
                     
                        Pienācīgas procedūras, lai nodrošinātu uzticamu revīzijas atzinumu un revīzijas ziņojumu
                     
                  
                  
                     
                        Revīzijas iestāde
                     
                  
                  
                     
                        Kontroles darbības
                     
                  
               
            
               2. tabula
            
            
            
               Pārvaldības un kontroles sistēmām piemēroto pamatprasību klasifikācija saistībā ar šo sistēmu darbību
            
            
                     
                        1. kategorija
                     
                  
                  
                     
                        Darbojas labi. Uzlabojumi nav nepieciešami vai arī nepieciešams tikai neliels uzlabojums vai uzlabojumi.
                     
                  
               
                     
                        2. kategorija
                     
                  
                  
                     
                        Darbojas. Nepieciešami daži uzlabojumi.
                     
                  
               
                     
                        3. kategorija
                     
                  
                  
                     
                        Darbojas daļēji. Nepieciešami būtiski uzlabojumi.
                     
                  
               
                     
                        4. kategorija
                     
                  
                  
                     
                        Būtībā nedarbojas